|  |  |
| --- | --- |
|  | **Rēzeknes novada DOME**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija Internetā: <http://www.rezeknesnovads.lv> |

**Saistošie noteikumi**

Rēzeknē

2016.gada 3.martā Nr.66

**APSTIPRINĀTI**

Rēzeknes novada domes

2016.gada 3.marta sēdē

(protokols Nr.6, 1.§)

ar precizējumiem

Rēzeknes novada domes

2016.gada 7.jūlija sēdē

(protokols Nr.15, 1.§)

**„Grozījumi Rēzeknes novada pašvaldības 2009.gada 3.decembra saistošajos noteikumos Nr.11** **„Par Rēzeknes novada pašvaldības nodevām””**

*Izdoti saskaņā ar likuma “Par nodokļiem un nodevām”*

*12.panta pirmās daļas 10.punktu*

Izdarīt Rēzeknes novada pašvaldības 2009.gada 3.decembra saistošajos noteikumos Nr.11 „Par Rēzeknes novada pašvaldības nodevām”, turpmāk tekstā – Saistošie noteikumi, šādus grozījumus:

1. Izteikt Saistošo noteikumu tiesisko pamatojumu šādā redakcijā:

“*Izdoti saskaņā ar likuma “Par nodokļiem un nodevām 12.panta pirmās daļas 10.punktu”*”

1. Izteikt Saistošo noteikumu 5.4.punktu šādā redakcijā:

“5.4. būvatļaujas vai būvniecības ieceres akcepta saņemšanu būvniecību reglamentējošo normatīvo aktu noteiktajā kārtībā;”

1. Izteikt Saistošo noteikumu V.nodaļu “Par būvatļauju saņemšanu” šādā redakcijā:

**“V. Par būvatļaujas vai būvniecības ieceres akcepta saņemšanu būvniecību reglamentējošo normatīvo aktu noteiktajā kārtībā**

20. Nodevu maksā fiziskas un juridiskas personas, kuras, saskaņojot būvniecību normatīvajos aktos noteiktajā kārtībā, saņem no Rēzeknes novada pašvaldības būvvaldes būvatļauju vai būvniecības ieceres akceptu. Nodeva veidojas no izmaksām, kas saistītas ar būvniecības ieceres dokumentācijas izskatīšanu, būvatļaujas sagatavošanu, atzīmju izdarīšanu, būvniecības ieceru akceptēšanu, būvprojektu izmaiņu saskaņošanu, objektu apsekošanu, pieņemšanu ekspluatācijā.

21. Nodevas likmes noteikšanu un iekasēšanas kārtību kontrolē Rēzeknes novada Būvvalde.

21.1. Nodeva maksājama par:

22.1.1 būvatļaujas izdošanu – 50 % apmērā pēc būvatļaujas saņemšanas būvvaldes noteiktajā termiņā. Atlikušos 50 % no nodevas samaksā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi. Persona ir tiesīga nodevu par būvatļaujas izdošanu maksāt vienā maksājumā;

22.1.2. būvniecības ieceres akceptu – pirms dokumentu iesniegšanas būvvaldē, lai uz paskaidrojuma raksta vai apliecinājuma kartes saņemtu atzīmi par būvniecības ieceres akceptu (būvvaldes lēmumu). Ja būvvalde pieņem lēmumu par atteikumu akceptēt ieceri par būvniecību, nodeva par būvniecības ieceres akceptu tiek atmaksāta.

21.2Ja būvatļaujas nosacījumi netiek izpildīti vai būvniecības iecere netiek realizēta, iekasēto pašvaldības nodevu par būvatļaujas izdošanu vai būvniecības ieceres akceptu neatmaksā.

23. No nodevas samaksas atbrīvo šādas personas:

23.1. pašvaldības iestādes;

23.2. reliģiskās organizācijas.

24. Nodevas likme par:

24.1. Paskaidrojuma raksta izskatīšanu:

|  |  |  |  |
| --- | --- | --- | --- |
| 24.1.1. | ***Fiziskām personām*** | ***Būvniecības veids*** | ***Nodevas likme, euro*** |
| 24.1.1.1. | 1. grupas ēkas vai inženierbūves | Jauna būvniecība  Novietošana  Pārbūve, atjaunošana  Funkcijas maiņa, konservācija Nojaukšana | 15.00  15.00  8.00  8.00  8.00 |
| 24.1.1.2. | 2. grupas ēkas vai inženierbūves | Nojaukšana  Funkcijas maiņa, konservācija | 8.00  13.00 |
| 24.1.1.3. | 3. grupas ēkas vai inženierbūves | Funkcijas maiņa, konservācija | 15.00 |
| 24.1.2. | ***Juridiskām personām*** | ***Būvniecības veids*** | ***Nodevas likme, euro*** |
| 24.1.2.1. | 1. grupas ēkas vai inženierbūves | Jauna būvniecība  Novietošana  Pārbūve, atjaunošana  Funkcijas maiņa, konservācija, Nojaukšana | 20.00  20.00  13.00  10.00  10.00 |
| 24.1.2.2 | 2. grupas ēkas vai inženierbūves | Nojaukšana  Funkcijas maiņa, konservācija | 15.00  15.00 |
| 24.1.2.3 | 3. grupas ēkas vai inženierbūves | Funkcijas maiņa, konservācija | 18.00 |

* 1. Apliecinājuma karšu izskatīšanu:

|  |  |  |  |
| --- | --- | --- | --- |
| 24.2.1. | ***Fiziskām personām*** | ***Būvniecības veids*** | ***Nodevas likme, euro*** |
| 24.2.1.1 | 1. grupas ēkas vai inženierbūves | Jauna būvniecība  Atjaunošana, pārbūve  Nojaukšana | 15.00  10.00  10.00 |
| 24.2.1.2 | 2. grupas ēkas vai inženierbūves | Atjaunošana | 15.00 |
| 24.2.1.3 | 3. grupas ēkas vai inženierbūves | Atjaunošana | 25.00 |
| 24.2.2. | ***Juridiskām personām*** | ***Būvniecības veids*** | ***Nodevas likme, euro*** |
| 24.2.2.1 | 1. grupas ēkas vai inženierbūves | Jauna būvniecība  Atjaunošana, pārbūve  Nojaukšana | 20.00  15.00  15.00 |
| 24.2.2.2 | 2. grupas ēkas vai inženierbūves | Atjaunošana | 25.00 |
| 24.2.2.3 | 3. grupas ēkas vai inženierbūves | Atjaunošana | 35.00 |

* 1. Būvatļaujas saņemšanu:

|  |  |  |  |
| --- | --- | --- | --- |
| 24.3.1. | ***Fiziskām personām*** | ***Būvniecības veids*** | ***Nodevas likme, euro*** |
| 24.3.1.1 | 2. grupas ēkas vai inženierbūves | Jauna būvniecība  Pārbūve, renovācija  Nojaukšana | 30.00  25.00  12.00 |
| 24.3.1.2 | 3. grupas ēkas vai inženierbūves | Jaunbūvei  Pārbūvei, renovācijai  Nojaukšana | 50.00  40.00  15.00 |
| 24.3.2. | ***Juridiskām personām*** | ***Būvniecības veids*** | ***Nodevas likme, euro*** |
| 24.3.2.1 | 2. grupas ēkas vai inženierbūves | Jaunbūvei  Pārbūvei, atjaunošanai  Nojaukšana | 40.00  35.00  15.00 |
| 24.3.2.2 | 3. grupas ēkas vai inženierbūves | Jauna būvniecība  Pārbūve, atjaunošana  Nojaukšana | 75.00  70.00  20.00 |

Domes priekšsēdētājs M.Švarcs